Chindia Targoviste - Hermannstadt (vineri, ora 18:00 , Digi Sport 1 )

Astra - CFR Cluj (vineri, ora 21:00, Digi Sport 1)

"Ca urmare a faptului că apelul a necesitat rezolvare urgentă, Judecătorul Unic angajat de TAS, Marco Balmelli (Elveţia), a luat deciziile. Judecătorul Unic a considerat că SC FC Rapid SA nu are licenţă pentru a participa în sezonul 2013/14 al Ligii I şi meciul de baraj a fost organizat fără vreo bază regulamentară. Dimpotrivă, regulamentele FRF sunt pentru ca gruparea CS Concordia Chiajna să rămână în Liga I. Astfel, apelul Concordiei Chiajna este acceptat, acest lucru însemnând că echipa poate concura în Liga I în sezonul 2013/2014, în locul S.C. F.C. Rapid S.A. Motivarea deciziei Judecătorului Unic va fi trimisă părţilor cât mai curând posibil", se arată pe site-ul oficial al TAS.

Audierile pentru acest caz au avut loc la 31 iulie, iar FRF nu a participat.

UPDATE 14:30: digisport.ro a intrat în posesia documentului oficial TAS, care dă dreptate Concordiei Chiajna, după apelul depus pe 11 iulie.

În decizia TAS se specifică următoarele (foto jos):

1. Apelul făcut de Concordia Chiajna pe 11 iulie 2013, împotriva deciziei Comitetului Executiv al FRF din 6 iulie 2013 de disputare a meciului de baraj dintre Concordia Chiajna şi Rapid a fost admis.

2. Decizia luată de Comitetul Executiv al FRF în 6 iulie 2013, cu privinţă la disputarea barajului dintre Concordia Chiajna şi Rapid este anulată.

3. Federaţia Română de Fotbal este obligată să înscrie Concordia Chiajna în Liga 1, pentru sezonul 2013-2014, în locul lui Rapid Bucureşti

4. Costurile de judecată vor fi suportate de FRF

5. FRF este obligată să îi plătească Concordiei Chiajna suma de 5.000 de franci elveţieni, ca o contribuţie privind cheltuielile de judecată

6. Decizia este definitivă şi irevocabilă.

Galerie Foto

Derby-ul etapei a 3-a din Liga 1, dintre Steaua şi Rapid, programat sâmbătă, de la ora 21:00, în direct la Digi Sport 1, nu se va mai disputa!

TAS a dat dreptate Concordiei Chiajna, după memoriul depus în urma deciziei de disputare a barajului de rămânere în Liga 1 cu Rapid.

"Ştiam că aşa se va întâmpla. Lumea zicea că sunt nebun, dar eu mă bazam pe lucruri concrete. În această dimineaţă am fost anunţaţi de avocat şi de cei de la TAS că am câştigat. Rapid nu avea cum să continue în Liga 1, deoarece nu a primit licenţă de funcţionare pentru această categorie.

Rămâne să vedem ce decide federaţia. FRF e obligată să ne repună în drepturi şi să retrogradeze Rapidul", a declarat antrenorul Concordiei, Ionuţ Chirilă, în exclusivitate pentru digisport.ro.

Astfel, deşi Rapid a câştigat barajul cu Chiajna cu scorul de 2-1, conform regulamentului, într-o astfel de situaţie giuleştenii urmează să fie retrogradaţi în Liga a II-a, în timp ce locul lor în Liga I ar urma să fie luat de Concordia Chiajna.

Decizia trebuie pusă în practică de către federaţie. Legat de meciul Steaua - Rapid, hotărârea va fi luată de Comitetul de Urgenţă din care fac parte Mircea Sandu, Octavian Goga şi Dumitru Dragomir.

Iniţial, Tribunalul de Arbitraj Sportiv a respins memoriul înaintat de clubul Concordia Chiajna împotriva desfăşurării barajului pentru menţinerea în Liga 1, astfel că Rapid a fost înscrisă în primul eşalon şi a disputat deja meciurile din primele două etape, cu FC Vaslui (1-2) şi Viitorul (1-1). DETALII AICI





Etichete:

,

,

,

,

,

,

,